Denne type strømavtale er i utgangspunktet veldig lik en spotprisavtale. Men har du timespot, må du sørge for å tilpasse ditt strømforbruk i løpet av dagen. Det er fordi at du betaler for det strømmen faktisk koster til enhver tid på strømbørsen Nord Pool. Med spotpris betaler du et månedlig gjennomsnitt av markedsprisen, og slipper dermed å tilpasse forbruket ditt.
Timespot krever dermed at du følger med på strømprisene, og begrenser ditt strømforbruk når prisene er på det høyeste.
Dersom du liker å følge med på strømprisene, kan det være aktuelt for deg å bestille timespot. Det krever imidlertid at du unngår å bruke mye strøm når strømprisene er høyest.